
Α ΠΟΦΑΣΕΙ Σ 

Αριθμ. ΥΠΠΟ/ΔΟΕΠΥ/ΤΟΠΥΝΣ/96747 
Έγκριση Κανονισμού Εσωτερικής Οργάνωσης και Λει¬ 
τουργίας του Οργανισμού Εθελοντισμού «ΕΡΓΟ ΠΟ¬ 
ΛΙΤΩΝ». 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις : 

α) του ν. 3390/2005 (άρθρο 14 παρ. 2) «Οργανισμός 
Εθελοντισμού «ΕΡΓΟ ΠΟΛΙΤΩΝ» και άλλες διατάξεις» 
(ΦΕΚ Α'233). 

β) του π.δ. 63/2005 (άρθρο 90) «Κωδικοποίηση της 
Νομοθεσίας για την Κυβέρνηση και τα Κυβερνητικά 
όργανα (ΦΕΚ Α' 98). 

γ) του π.δ. 191/03 «Οργανισμός Υπουργείου Πολιτι¬ 
σμού» (ΦΕΚ Α' 146). 

2. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «Ανάθεση άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη - Πετραλιά και στους Υφυπουργούς Γε¬ 
ώργιο Ορφανό και Πέτρο Τατούλη» (ΦΕΚ Β' 527, όπως 
αυτή διορθώθηκε στο ΦΕΚ Β' 558). 

3. Την υπ’ αριθμ. ΥΠΠΟ/78381/29.9.2005 «Διορισμός με¬ 
λών του Διοικητικού Συμβουλίου του Οργανισμού Εθε¬ 
λοντισμού με την επωνυμία «ΕΡΓΟ ΠΟΛΙΤΩΝ» Υπουργική 
Απόφαση (ΦΕΚ Β' 1358, όπως διορθώθηκε στο ΦΕΚ Β' 
1452). 

4. Το υπ’ αριθμ. 1/6.10.2005 πρακτικό της Συνεδρίασης 
του Διοικητικού Συμβουλίου του Οργανισμού Εθελοντι¬ 
σμού με την επωνυμία «ΕΡΓΟ ΠΟΛΙΤΩΝ». 

5. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Εγκρίνεται ο Κανονισμός του Ν.Π.Ι.Δ. «Οργανισμός 
Εθελοντισμού «Εργο Πολιτών», ο οποίος έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ 
ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ 

Άρθρο 1 

Περιεχόμενο του Κανονισμού 

1. Με τον παρόντα Κανονισμό καθορίζονται ειδικότε¬ 
ρα η εσωτερική οργάνωση του Οργανισμού, ζητήματα 


λειτουργίας του Δ.Σ., οι αρμοδιότητες των Τμημάτων, 
τα προσόντα των Προϊσταμένων των Τμημάτων, η κα¬ 
τανομή του προσωπικού του Οργανισμού στις διάφο¬ 
ρες Υπηρεσίες του και ορίζονται οι λεπτομέρειες που 
αφορούν σε θέματα οργάνωσης και λειτουργίας, δια¬ 
χείρισης, συντήρησης και εποπτείας της υλικοτεχνικής 
υποδομής του Οργανισμού, σύμφωνα με την παράγρα¬ 
φο 2 του άρθρου 14 του ν. 3390/2005 (ΦΕΚ Α' 233). 

2. Ο Οργανισμός τελεί υπό την εποπτεία του Υπουρ¬ 
γού Πολιτισμού. Η εποπτεία αφορά τα θέματα του ιδρυ¬ 
τικού Νόμου και του Κανονισμού. 

Αρθρο 2 

Όργανα Διοίκησης 

Τα όργανα διοίκησης του Οργανισμού Εθελοντισμού 
είναι: 

α) Το Διοικητικό Συμβούλιο (Δ.Σ.) 

β) Ο Πρόεδρος-Διευθύνων Σύμβουλος 

Άρθρο 3 

Διοικητικό Συμβούλιο 

Το Δ.Σ. του Οργανισμού είναι τριμελές και αποτελεί- 
ται από τον Πρόεδρο - Διευθύνοντα Σύμβουλο και δύο 
προσωπικότητες από τον ευρύτερο κοινωνικό χώρο 
που επιλέγονται από τον Υπουργό Πολιτισμού. Η θητεία 
των μελών του Δ.Σ. είναι πενταετής και αρχίζει από 
τη δημοσίευση στην Εφημερίδα της Κυβερνήσεως της 
σχετικής απόφασης του διορισμού από τον Υπουργό 
Πολιτισμού. Το Δ.Σ., αμέσως μετά τον διορισμό του, 
συνέρχεται και συγκροτείται σε σώμα. 

Αρθρο 4 

Λειτουργία του Δ.Σ. 

1. Τα μέλη του Δ.Σ. δεν μπορεί να αναπληρώνονται ή 
να αντιπροσωπεύονται στις συνεδριάσεις του. 

2. Εάν μέλος του Δ.Σ. εκλείψει, με οποιοδήποτε τρό¬ 
πο, ή παραιτηθεί, ο αντικαταστάτης του ορίζεται με 
απόφαση του Υπουργού Πολιτισμού που δημοσιεύεται 
στην Εφημερίδα της Κυβερνήσεως σε αποκλειστική 
προθεσμία τριάντα (30) ημερών από τότε που κενώθηκε 
η θέση. Μέλος του Δ.Σ. που ορίζεται σε αντικατάσταση 
άλλου μέλους συνεχίζει τη θητεία του προκατόχου του. 
Σε περίπτωση κατά την οποία μέλος απουσιάσει αδι¬ 
καιολόγητα από τρεις συνεδριάσεις του Δ.Σ. εκπίπτει 
με απόφαση του Υπουργού Πολιτισμού από τη θέση 
του μέλους και αντικαθίσταται. 

3. Το Δ.Σ, συνεδριάζει στην έδρα του Οργανισμού, 
συγκαλούμενο προς τούτο, από τον Πρόεδρο - Διευθύ- 
νοντα Σύμβουλο, τακτικά μία φορά το μήνα και έκτακτα 
στις περιπτώσεις που συγκαλείται από τον Πρόεδρο 
- Διευθύνοντα Σύμβουλο. Το Δ.Σ. συνεδριάζει μόνο όταν 
παρίστανται όλα τα μέλη του και οι αποφάσεις του 
λαμβάνονται κατά πλειοψηφία. 0 Πρόεδρος - Διευθύνων 
Σύμβουλος δύναται να προσκαλεί κάθε Προϊστάμενο 
Τμήματος ή Σύμβουλο, αρμόδιο επί των θεμάτων της 
ημερήσιας διάταξης. 

4. Για τη νόμιμη σύγκληση του Δ.Σ. απαιτείται να κοι¬ 
νοποιηθεί στα μέλη του σχετική έγγραφη πρόσκληση 
του Προέδρου - Διευθύνοντος Συμβούλου δύο (2) του¬ 
λάχιστον εργάσιμες ημέρες πριν από τη συνεδρίαση. 
Η κοινοποίηση της πρόσκλησης γίνεται μέσω είτε τη¬ 
λεομοιοτυπίας (φαξ) είτε απλής επιστολής με απόδειξη 
παραλαβής. Αντίγραφα της πρόσκλησης και των διαβι¬ 
βαστικών φαξ ή αποδείξεων παραλαβής κατατίθενται 
στα πρακτικά του Δ.Σ. κατά την ημέρα της συνεδρίασης. 
Στην πρόσκληση πρέπει απαραιτήτως να αναγράφονται 
τα θέματα της ημερήσιας διάταξης και να επισυνάπτο¬ 
νται οι σχετικές εισηγήσεις. Θέματα εκτός ημερήσιας 
διάταξης εξετάζονται μόνο, εφόσον συναινούν όλα τα 
μέλη του Δ.Σ. 

5. Για τις συζητήσεις και αποφάσεις του Δ.Σ. τηρούνται 
πρακτικά, τα οποία υπογράφονται από τα μέλη και το 
γραμματέα του και καταχωρούνται περιληπτικά σε ειδι¬ 
κό βιβλίο (Βιβλίο Πρακτικών Δ.Σ.), που μπορεί να τηρείται 
και κατά το μηχανογραφικό σύστημα. Αντίγραφα και 
αποσπάσματα των πρακτικών του Δ.Σ. επικυρώνονται 
από τον Πρόεδρο - Διευθύνοντα Σύμβουλο. 

Αρθρο 5 

Αρμοδιότητες Διοικητικού Συμβουλίου 

Το Δ.Σ. διαμορφώνει τις γενικές κατευθύνσεις της 
πολιτικής του Οργανισμού, εγκρίνει τον προϋπολογι¬ 
σμό, τις αναθεωρήσεις, τον ισολογισμό και τις ετήσιες 
οικονομικές καταστάσεις. Το Δ.Σ. ζητά από τον Πρόε¬ 
δρο- Διευθύνοντα Σύμβουλο κάθε δυνατή πληροφόρηση 
και επεξήγηση, σύμφωνα με το άρθρο 5 του ιδρυτικού 
νόμου. 

Άρθρο 6 

Καθήκοντα Γραμματέα Δ.Σ. 

Καθήκοντα γραμματέα του Δ.Σ. εκτελεί υπάλληλος 
του Οργανισμού, που ορίζεται με απόφαση του Προέ¬ 
δρου - Διευθύνοντος Συμβούλου. 

Ο γραμματέας ασκεί ιδίως τα εξής καθήκοντα: 
α) προετοιμάζει τα θέματα της ημερήσιας διάταξης, 
συνεργαζόμενος για το σκοπό αυτό με όλες τις Υπη¬ 
ρεσιακές Μονάδες του Οργανισμού, 
β) φροντίζει για τη σύνταξη και κοινοποίηση των προ¬ 
σκλήσεων των συνεδριάσεων του Δ.Σ., στο πλαίσιο των 
οδηγιών του Προέδρου - Διευθύνοντος Συμβούλου, 
γ) έχει την ευθύνη της τήρησης των πρακτικών των 
συνεδριάσεων του Δ.Σ. και της καταχώρισής τους στο 
Βιβλίο Πρακτικών, 

δ) έχει την ευθύνη της μαγνητοφώνησης των συζη¬ 
τήσεων στις συνεδριάσεις του Δ.Σ. και της τήρησης 
σχετικού αρχείου, 

ε) επιμελείται της έκδοσης των επικυρωμένων αντι¬ 
γράφων των πρακτικών ή των αποσπασμάτων τους, 
στ) παρέχει κάθε φύσης γραμματειακή υποστήριξη 
για τις ανάγκες του Δ.Σ., 


ζ) φροντίζει για την παραλαβή, χαρακτηρισμό και συ- 
σχέτιση όλων των εισερχομένων εγγράφων που αφο¬ 
ρούν το Δ.Σ., την τήρηση του σχετικού πρωτοκόλλου, 
καθώς και για την τήρηση των πρωτοτύπων εγγράφων 
στο αρχείο. 

Αρθρο 7 

Αποζημίωση μελών Δ.Σ. 

Στα μέλη του Δ.Σ. και στο γραμματέα του χορηγείται 
αποζημίωση για κάθε συμμετοχή τους στις συνεδριά¬ 
σεις του. 

Άρθρο 8 

Αρμοδιότητες Προέδρου - Διευθύνοντος Συμβούλου 

1. Η θέση του Προέδρου - Διευθύνοντος Συμβούλου 
καταλαμβάνεται με τη δημοσίευση στην Εφημερίδα της 
Κυβερνήσεως της απόφασης διορισμού του, σύμφωνα 
με τον ιδρυτικό νόμο. 

2. Ο Πρόεδρος - Διευθύνων Σύμβουλος έχει τις αρμο¬ 
διότητες που καθορίζονται από το νόμο και τις αποφά¬ 
σεις του Δ.Σ., εκπροσωπεί τον Οργανισμό δικαστικά και 
εξώδικα, προΐσταται όλων των Υπηρεσιακών Μονάδων 
του Οργανισμού και έχει την ευθύνη της εύρυθμης λει¬ 
τουργίας και του συντονισμού τους. Ιδίως είναι αρμό¬ 
διος για: 

α) τον προγραμματισμό δραστηριοτήτων, την οργά¬ 
νωση της λειτουργίας των Τμημάτων και τη σύγκληση 
τακτικών συσκέψεων με τους αρμόδιους Προϊσταμένους 
για τη συνοχή της λειτουργίας του Οργανισμού, 
β) την προώθηση της επικοινωνίας και διάχυση της 
αναγκαίας πληροφορίας και συνεργασίας μεταξύ των 
Τμημάτων για την καλύτερη λειτουργία τους, 
γ) την προετοιμασία και εισήγηση των θεμάτων στο 
Δ.Σ. 

δ) εξειδικεύει και εφαρμόζει την πολιτική του Ορ¬ 
γανισμού στο πλαίσιο των γενικών κατευθύνσεων του 
Δ.Σ., 

ε) επιβλέπει την εκτέλεση των αποφάσεων του Δ.Σ. 
και του εσωτερικού κανονισμού, 
στ) σχεδιάζει το σύνολο του προγράμματος δράσης, 
σύμφωνα με τους σκοπούς και την πολιτική του Οργα¬ 
νισμού και μεριμνά για την πραγματοποίησή του, 
ζ) ελέγχει την πορεία εφαρμογής του προγράμματος 
δράσης ως προς το χρονικό και οικονομικό προγραμ¬ 
ματισμό του και μεριμνά για την έγκαιρη - σύμφωνα με 
το σχετικό χρονοδιάγραμμα - υλοποίηση των απαραί¬ 
τητων ρυθμίσεων, εγκρίσεων, αδειών και έργων άλλων 
φορέων, 

η) καταρτίζει και υλοποιεί, με τη συνδρομή των Υπη¬ 
ρεσιακών Μονάδων του Οργανισμού, το πρόγραμμα των 
χορηγιών, 

θ) εγκρίνει τις λειτουργικές δαπάνες στο πλαίσιο του 
εγκεκριμένου από το Δ.Σ. ετήσιου προϋπολογισμού, 
ι) αποδέχεται δωρεές, εισφορές, χορηγίες, κληρονο¬ 
μιές ή κληροδοσίες, 

ια) συνάπτει και εκτελεί κάθε σύμβαση απαραίτητη για 
σύσταση δικαιωμάτων ή υποχρεώσεων του Οργανισμού, 
τηρουμένης της κείμενης νομοθεσίας και του Κανονι¬ 
σμού περί προμηθειών, ανάθεσης εκπόνησης μελετών 
και παροχής υπηρεσιών του Οργανισμού, 
ιβ) συντάσσει και υποβάλει στο Δ.Σ. σχέδιο προϋπο¬ 
λογισμού και απολογισμού, 
ιγ) ορίζει τους Προϊσταμένους των Τμημάτων του 
Οργανισμού, 

ιδ) προσλαμβάνει και απολύει τους έξι ειδικούς συμ¬ 
βούλους εθελοντισμού, το νομικό σύμβουλο, καθώς και 
το προσωπικό υποστήριξης του Οργανισμού, 
ιε) συνάπτει, για την κάλυψη ειδικών αναγκών, οι οποί¬ 
ες αποδεδειγμένα δεν μπορούν να καλυφθούν από το 
προσωπικό του Οργανισμού, συμβάσεις έργου ή εργα¬ 
σίας ορισμένου χρόνου με εξωτερικούς συνεργάτες, 
ιστ) συστήνει επιτροπές και ομάδες εργασίας και 
αναθέτει, κατά την κρίση του, σε μέλη του Δ.Σ. ή σε 
στελέχη του Οργανισμού ειδικές αποστολές-αρμοδιό- 
τητες για τη διασφάλιση των συμφερόντων του Οργα¬ 
νισμού, καθώς και για τη σύννομη και αποτελεσματική 
λειτουργία του, 

ιζ) εκπροσωπεί τη χώρα, σε τεχνοκρατικό επίπεδο, 
στα σχετικά με τον εθελοντισμό όργανα των Διεθνών 
Οργανισμών, 

ιη) ασκεί κάθε άλλη αρμοδιότητα που του ανατίθεται 
από το Δ.Σ. 

Άρθρο 9 

Οργανωτική διάρθρωση του Οργανισμού 

1. Τα διοικητικά επίπεδα της οργανωτικής διάρθρωσης 
του Οργανισμού είναι το Τμήμα και το Γραφείο. 

2. Οι Υπηρεσιακές Μονάδες του Οργανισμού σε επί¬ 
πεδο Τμήματος είναι: 

α) Το Τμήμα Εθελοντισμού 
β) Το Τμήμα Προγραμματισμού 
γ) Το Τμήμα Διεθνών και Δημοσίων Σχέσεων 
δ) Το Τμήμα Διοικητικής και Οικονομικής Υποστήρι¬ 
ξης 

3. Οι Υπηρεσιακές Μονάδες του Οργανισμού σε επί¬ 
πεδο Γ ραφείου είναι: 

α) Το Γραφείο του Προέδρου - Διευθύνοντος Συμ¬ 
βούλου 

β) Το Γραφείο του Νομικού Συμβούλου 
Άρθρο 10 

Τ μήμα Εθελοντισμού 

1. Στο Τμήμα Εθελοντισμού προΐσταται πτυχιούχος 
ελληνικού Α.Ε.Ι. ή αναγνωρισμένου ισοτίμου της αλλο¬ 
δαπής στον τομέα των Πολιτικών Επιστημών, με τεκμη¬ 
ριωμένη εμπειρία στο χώρο των Τεχνών και πολύ καλή 
γνώση της αγγλικής ή άλλης ξένης γλώσσας, καθώς 
επίσης και χειρισμού Η/Υ. Ο Προϊστάμενος του Τμή¬ 
ματος Εθελοντισμού έχει την ευθύνη της εποπτείας, 
οργάνωσης, συντονισμού και καλής λειτουργίας όλων 
των δραστηριοτήτων του Τμήματος. 

2. Το Τμήμα Εθελοντισμού είναι αρμόδιο για τη χά¬ 
ραξη, το σχεδίασμά και την πραγματοποίηση του εθε¬ 
λοντικού έργου, στο πλαίσιο των οδηγιών και των κα¬ 
τευθύνσεων του Προέδρου-Διευθύνοντος Συμβούλου. 
Ιδίως είναι αρμόδιο για: 

α) την καταγραφή και οργάνωση των εθελοντικών 
δυνάμεων, 

β) τη συνεργασία με τις υπάρχουσες εθελοντικές και 
μη κυβερνητικές οργανώσεις, 
γ) την κινητοποίηση και το συντονισμό του εθελο¬ 
ντικού κινήματος της χώρας και γενικότερα των εθε¬ 
λοντικών πρωτοβουλιών και δράσεων, με σκοπό την 
αποτελεσματική αξιοποίηση των δυνατοτήτων του Δη¬ 
μοσίου και των Οργανισμών Τοπικής Αυτοδιοίκησης, 
των εθνικών και τοπικών παραγωγικών δυνάμεων της 
ιδιωτικής πρωτοβουλίας, καθώς και του δυναμικού της 
Εκκλησίας και της Ομογένειας, 


δ) την υποβολή στον Πρόεδρο - Διευθύνοντα Σύμβου¬ 
λο προτάσεων για την ουσιαστική ανάπτυξη και την 
αποτελεσματική δράση του εθελοντικού κινήματος, 
ε) την εκπόνηση αναλυτικού σχεδίου δράσης στο πε¬ 
δίο άσκησης των αρμοδιοτήτων του και υποβολή στον 
Πρόεδρο - Διευθύνοντα Σύμβουλο, 
στ) τη διατύπωση στον Πρόεδρο - Διευθύνοντα 
Σύμβουλο προτάσεων για την ίδρυση περιφερειακών 
γραφείων και τη συγκρότηση αυτοτελών εθελοντικών 
τοπικών και θεματικών ομάδων εργασίας, 
ζ) την ευθύνη για την υλοποίηση, στο πλαίσιο των 
αρμοδιοτήτων του, του προγράμματος δράσης του Ορ¬ 
γανισμού, όπως διαμορφώνεται τελικά από τον Πρόεδρο 
- Διευθύνοντα Σύμβουλο, 

η) την ανάθεση εθελοντικού έργου σε φυσικά ή νομικά 
πρόσωπα, 

θ) κάθε άλλο θέμα σχετικό με το αντικείμενο δραστη¬ 
ριότητας του Τμήματος. 

3. Το Τ μήμα Εθελοντισμού στελεχώνεται από πέντε (5) 
υπαλλήλους από το προσωπικό του Οργανισμού. 

Άρθρο 11 

Τμήμα Προγραμματισμού 

1. Στο Τμήμα Προγραμματισμού προΐσταται πτυχιού¬ 
χος ελληνικής Πολυτεχνικής Σχολής ή αναγνωρισμένης 
της αλλοδαπής, με τεκμηριωμένη εμπειρία στον προ¬ 
γραμματισμό και την οργάνωση έργου και πολύ καλή 
γνώση της αγγλικής ή άλλης ξένης γλώσσας, καθώς 
επίσης και χειρισμού Η/Υ. Ο Προϊστάμενος του Τμήμα¬ 
τος Προγραμματισμού έχει την ευθύνη της εποπτείας, 
οργάνωσης, συντονισμού και καλής λειτουργίας όλων 
των δραστηριοτήτων του Τμήματος. 

2. Στις αρμοδιότητες του Τμήματος Προγραμματι¬ 
σμού περιλαμβάνεται η εκπόνηση αναλυτικού σχεδίου 
εφαρμογής του προγράμματος δράσης και η διατύπωση 
προτάσεων στον Πρόεδρο-Διευθύνοντα Σύμβουλο, σχε¬ 
τικά με το χρονοδιάγραμμα υλοποίησης και τον προ¬ 
ϋπολογισμό, σε συνεργασία με το Τμήμα Διοικητικής 
και Οικονομικής Υποστήριξης. Ιδιαιτέρως είναι αρμόδιο 
για: 

α) την ανάθεση του αναγκαίου, μη εθελοντικού τμήμα¬ 
τος των εργασιών, σε φυσικά ή νομικά πρόσωπα, 
β) την προετοιμασία, σύνταξη και επίβλεψη της τήρη¬ 
σης των όρων των σχετικών συμβάσεων για την υλο¬ 
ποίηση του προγράμματος δράσης, σε συνεργασία με 
το Τμήμα Εθελοντισμού και με το Γραφείο Νομικού 
Συμβούλου του Οργανισμού, 
γ) την ανάθεση μελετών για την υλοποίηση έργων και 
σχεδίων δράσης, σχετικών με την ανάπτυξη και προβολή 
του εθελοντικού ιδεώδους στην Κοινωνία της Πληροφο¬ 
ρίας, σε συνεργασία με το Τμήμα Εθελοντισμού, 
δ) την ανάπτυξη του Διαδικτύου ως πόρου του εθε¬ 
λοντικού έργου, 

ε) τη μέριμνα για τον τεχνικό σχεδίασμά και υλοποί¬ 
ηση καινοτόμων έργων και δράσεων πληροφορικής με 
στόχο την ηλεκτρονική προβολή και κάλυψη σημαντικών 
γεγονότων του Οργανισμού, 
στ) κάθε άλλο θέμα σχετικό με το αντικείμενο δρα¬ 
στηριότητας του Τμήματος. 

3. Το Τμήμα Προγραμματισμού στελεχώνεται από 
τρεις (3) υπαλλήλους από το προσωπικό του Οργα¬ 
νισμού. 

Άρθρο 12 

Τμήμα Διεθνών και Δημοσίων Σχέσεων 

1. Στο Τμήμα Διεθνών και Δημοσίων Σχέσεων προί- 
σταται πτυχιούχος ελληνικού Α.Ε.Ι. ή αναγνωρισμένου 
ισοτίμου της αλλοδαπής στον τομέα των Κοινωνικών 
Επιστημών, με τεκμηριωμένη εμπειρία στο χώρο της 
επικοινωνίας και πολύ καλή γνώση της αγγλικής ή άλ¬ 
λης ξένης γλώσσας, καθώς επίσης και χειρισμού Η/Υ. 
Ο Προϊστάμενος του Τμήματος Διεθνών και Δημοσίων 
Σχέσεων έχει την ευθύνη της εποπτείας, οργάνωσης, 
συντονισμού και καλής λειτουργίας όλων των δραστη¬ 
ριοτήτων του Τμήματος. 

2. Το Τ μήμα Διεθνών και Δημοσίων Σχέσεων είναι αρ¬ 
μόδιο για την εφαρμογή της επικοινωνιακής στρατηγι¬ 
κής του Οργανισμού στην Ελλάδα και το Εξωτερικό, στο 
πλαίσιο των οδηγιών και των κατευθύνσεων του Προέ- 
δρου-Διευθύνοντος Συμβούλου και ειδικότερα για: 

α) την παρακολούθηση της εξέλιξης του διεθνούς εθε¬ 
λοντικού κινήματος που δεν εκπροσωπείται στην Ελλά¬ 
δα και των παραλλήλων πρωτοβουλιών ή/και δράσεων 
των κυρίαρχων διεθνών οργανισμών (κυβερνητικών, 
διακοινοβουλευτικών και μη κυβερνητικών), 

β) την εισήγηση, με βάση τη διεθνή εμπειρία και υπο¬ 
βολή στον Πρόεδρο-Διευθύνοντα Σύμβουλο προτάσεων 
σχετικών με τη χάραξη, σχεδίασμά και πραγματοποίηση 
του εθελοντικού έργου, 

γ) την κατάρτιση και υποβολή στον Πρόεδρο - Διευ- 
θύνοντα Σύμβουλο σχεδίου προγράμματος διεθνούς 
συνεργασίας για θέματα που αφορούν τις δραστηριό¬ 
τητες του Οργανισμού, 

δ) την εφαρμογή του προγράμματος διεθνούς συνερ¬ 
γασίας, όπως διαμορφώνεται τελικά από τον Πρόεδρο- 
Διευθύνοντα Σύμβουλο, 

ε) την υποβολή στον Πρόεδρο - Διευθύνοντα Σύμβου¬ 
λο προτάσεων που αφορούν στη διαφημιστική εκστρα¬ 
τεία του Οργανισμού, 

στ) την εφαρμογή του προγράμματος διαφημιστικής 
εκστρατείας, όπως διαμορφώνεται τελικά από τον Πρό¬ 
εδρο - Διευθύνοντα Σύμβουλο, 

ζ) την υποβολή στον Πρόεδρο - Διευθύνοντα Σύμβουλο 
προτάσεων που αφορούν στις Δημόσιες Σχέσεις του 
Οργανισμού, 

η) την εφαρμογή του προγράμματος Δημοσίων Σχέ¬ 
σεων, όπως διαμορφώνεται τελικά από τον Πρόεδρο- 
Διευθύνοντα Σύμβουλο, 

θ) την επαφή και συνεργασία με τον έντυπο και ηλε¬ 
κτρονικό τύπο, στο πλαίσιο των οδηγιών του Προέδρου- 
Διευθύνοντος Συμβούλου. 

ι) κάθε άλλο θέμα σχετικό με το αντικείμενο δραστη¬ 
ριότητας του Τμήματος. 

3. Το Τ μήμα στελεχώνεται από τέσσερις (4) υπαλλή¬ 
λους από το προσωπικό του Οργανισμού. 

Άρθρο 13 

Τμήμα Διοικητικής και Οικονομικής Υποστήριξης 

1. Στο Τμήμα Διοικητικής και Οικονομικής Υποστήριξης 
προΐσταται πτυχιούχος ελληνικού Α.Ε.Ι. ή αναγνωρισμέ¬ 
νου ισοτίμου της αλλοδαπής στον τομέα των Οικονομι¬ 
κών Επιστημών, με τεκμηριωμένη εμπειρία στον τομέα 
της διοίκησης επιχειρήσεων και πολύ καλή γνώση της 
αγγλικής ή άλλης ξένης γλώσσας, καθώς επίσης και χει¬ 
ρισμού Η/Υ. Ο Προϊστάμενος του Τμήματος Διοικητικής 
και Οικονομικής Υποστήριξης έχει την ευθύνη της επο¬ 


πτείας, οργάνωσης, συντονισμού και καλής λειτουργίας 
όλων των δραστηριοτήτων του Τμήματος. 

2. Το Τμήμα Διοικητικής και Οικονομικής Υποστήριξης 
είναι αρμόδιο για την παροχή στον Οργανισμό κάθε 
αναγκαίας συνδρομής τόσο για οικονομικά θέματα όσο 
και για ζητήματα που αφορούν στο προσωπικό και την 
τεχνική υποστήριξη του Οργανισμού για τη λειτουργία 
του πληροφορικού συστήματος. Είναι αρμόδιο ιδίως 
για: 

α) την τήρηση Βιβλίου Πρωτοκόλλου Εισερχομένων- 
Εξερχομένων Εγγράφων, καθώς και Φακέλου Εισερχο¬ 
μένων - Εξερχομένων Εγγράφων, 
β) την τήρηση μητρώου και αρχείων προσωπικού, 
γ) την τήρηση διαδικασιών που σχετίζονται με τις κάθε 
φύσης διοικητικές υποθέσεις του προσωπικού (προσλή¬ 
ψεις, απολύσεις, άδειες, βεβαιώσεις, πειθαρχικά κ.λ.π.), 
δ) την τήρηση διαδικασιών παρακολούθησης της απο- 
δοτικότητας του προσωπικού, 
ε) τη μέριμνα για την κατάρτιση του προσωπικού, 
στ) την εισήγηση συστημάτων εσωτερικής οργάνωσης 
του Οργανισμού, 

ζ) τη συγκέντρωση παραγγελιών, σύμφωνα με τις ανά¬ 
γκες όλων των Τμημάτων, τον προγραμματισμό διενέρ¬ 
γειας προμηθειών, την ποσοτική και ποιοτική παραλαβή 
και παράδοση στο Λογιστήριο των αντίστοιχων τιμο¬ 
λογίων για εξόφληση, την τήρηση αρχείων προμηθειών 
και προμηθευτών, 

η) την τήρηση των διαδικασιών αποθήκευσης και χο¬ 
ρήγησης των υλικών, τον έλεγχο των αποθεμάτων, την 
τήρηση αρχείων αποθήκης και τη διενέργεια απογρα- 
φών, 

θ) τη μέριμνα για την καθαριότητα του χώρου και τη 
συντήρηση του εξοπλισμού, καθώς και τη φύλαξη και 
κίνηση των οχημάτων που ανήκουν ή έχουν διατεθεί 
στον Οργανισμό, 

ι) την εποπτεία του Λογιστηρίου, του Ταμείου και 
των διαδικασιών προμηθειών και παροχής υπηρεσιών 
του Οργανισμού, 

ια) την κατάρτιση σχεδίου Προϋπολογισμού και την 
κατάρτιση εναλλακτικών προτάσεων επί του Προϋπο¬ 
λογισμού, 

ιβ) την παρακολούθηση της εκτέλεσης του Προϋπο¬ 
λογισμού και την πραγματοποίηση απολογισμού, 
ιγ) την τήρηση των διαδικασιών απεικόνισης των οικο¬ 
νομικών πράξεων του Οργανισμού (Λογαριασμοί, βιβλία, 
καταστάσεις κ,λ.π.), 

ιδ) τον έλεγχο των δικαιολογητικών των δαπανών, 
ιε) την τήρηση της διαδικασίας έκδοσης παραστατι¬ 
κών για τη διενέργεια κάθε είδους εισπράξεων ή πλη¬ 
ρωμής δαπανών του Οργανισμού, 
ιστ) τη διενέργεια των εισπράξεων και των πληρωμών 
του Οργανισμού, καθώς και την τήρηση των διαδικασιών 
απεικόνισης των ταμειακών πράξεων στα αντίστοιχα 
στοιχεία και παραστατικά του Ταμείου, 
ιζ) την παροχή κάθε είδους στοιχείων για τη δια¬ 
μόρφωση των οικονομικών προγραμμάτων του Οργα¬ 
νισμού, 

ιη) τη συγκέντρωση και αξιολόγηση, από οικονομικής 
απόψεως, των προτεινόμενων δράσεων των Τ μημάτων, 
καθώς και την υποβολή προτάσεων ως προς τη χρη¬ 
ματοδότησή τους, 

ιθ) τη μισθοδοσία του προσωπικού, την καταβολή υπε¬ 
ρωριών, πρόσθετων αμοιβών και αποζημιώσεων, καθώς 

και την εκκαθάριση των δαπανών των μετακινούμενων 
στην Ελλάδα ή στο Εξωτερικό μελών του Δ.Σ., Προϊστα¬ 
μένων, στελεχών ή υπαλλήλων του Οργανισμού προς 
εκτέλεση εργασίας, 

ιι) Κάθε άλλο θέμα σχετικό με το αντικείμενο δρα¬ 
στηριότητας του Τμήματος. 

3. Το Τμήμα Διοικητικής και Οικονομικής Υποστήρι¬ 
ξης στελεχώνεται από τέσσερις (4) υπαλλήλους από το 
προσωπικό του Οργανισμού. 

Αρθρο 14 

Γραφείο του Προέδρου-Διευθύνοντος Συμβούλου 

Στις αρμοδιότητες του Γ ραφείου του Προέδρου-Διευ- 
θύνοντος Συμβούλου περιλαμβάνονται ιδίως: 
α) Η παροχή γραμματειακής υποστήριξης, 
β) η συγκέντρωση των αναγκαίων στοιχείων προς 
ενημέρωση του Προέδρου-Διευθύνοντος Συμβούλου, 
γ) η υποβολή εισηγήσεων προς τον Πρόεδρο - Διευ- 
θύνοντα Σύμβουλο, 

δ) η επιμέλεια της αλληλογραφίας του και η οργάνω¬ 
ση της επικοινωνίας του με τις Υπηρεσιακές Μονάδες 
του Οργανισμού, τους άλλους Οργανισμούς και γενικό¬ 
τερα τη Διοίκηση, καθώς και με το κοινό. 

Το Γραφείο στελεχώνεται από τέσσερις (4) υπαλλή¬ 
λους από το προσωπικό του Οργανισμού. 

Αρθρο 15 

Γ ραφείο Νομικού Συμβούλου 

Οι αρμοδιότητες του Γραφείου του Νομικού Συμ¬ 
βούλου είναι κατά αναλογία με τις αρμοδιότητες του 
Γ ραφείου του Προέδρου-Διευθύνοντος Συμβούλου. 

Αρθρο 16 

Προσωπικό του Οργανισμού 

1. Οι οργανικές θέσεις του προσωπικού του Οργανι¬ 
σμού είναι συνολικά 31 και διακρίνονται στις εξής κα¬ 
τηγορίες: 

α) τους ειδικούς συμβούλους εθελοντισμού (6 θέ¬ 
σεις), 

β) το νομικό σύμβουλο (1 θέση) 

γ) το προσωπικό υποστήριξης (24 θέσεις) 

Οι θέσεις προσωπικού που αναφέρονται παραπάνω 
δεν είναι απαραίτητο να καλύπτονται όλες. Η κάλυψή 
τους εξαρτάται από τις ανάγκες του Οργανισμού. 

2. Οι ειδικοί σύμβουλοι προσλαμβάνονται από τον 
Πρόεδρο - Διευθύνοντα Σύμβουλο με σύμβαση εργα¬ 
σίας ιδιωτικού δικαίου αορίστου χρόνου στους τομείς: 
Εθελοντισμού, Μελέτης, ΕκτέλεσηςΈργου, Οικολογίας, 
Ανθρωπιστικών και Μη Κυβερνητικών Οργανώσεων, 
Στρατηγικής Επικοινωνίας. Οι αποδοχές των ειδικών 
συμβούλων καθορίζονται με απόφαση των Υπουργών 
Οικονομίας και Οικονομικών και Πολιτισμού. 

3. Ο νομικός σύμβουλος προσλαμβάνεται από τον Πρό¬ 
εδρο - Διευθύνοντα Σύμβουλο με σύμβαση έμμισθης 
εντολής για τη νομική στήριξη της δράσης του Οργα¬ 
νισμού. Οι όροι παροχής των υπηρεσιών του νομικού 
συμβούλου και το ύψος της πάγιας περιοδικής αμοιβής 
του καθορίζονται με τη σύμβαση της πρόσληψης. 

4. Οι θέσεις του προσωπικού υποστήριξης διακρίνονται 
ως εξής: δώδεκα (12) θέσεις ειδικότητας ΠΕ Διοικητικού 
- Οικονομικού και δώδεκα (12) θέσεις ειδικότητας ΔΕ 
Διοικητικών Γραμματέων. Η πρόσληψη του προσωπι¬ 
κού υποστήριξης ενεργείται κατόπιν προκήρυξης των 
αντίστοιχων θέσεων, τηρουμένης της διαδικασίας που 


περιγράφεται στην επόμενη παράγραφο. Οι αποδοχές 
του προσωπικού υποστήριξης καθορίζονται με από¬ 
φαση των Υπουργών Οικονομίας και Οικονομικών και 
Πολιτισμού. 

5. Στην προκήρυξη για την πρόσληψη του προσωπικού 
υποστήριξης καθορίζονται τα προσόντα, η διαδικασία 
επιλογής, ο χρόνος υποβολής των δικαιολογητικών και 
η κατηγορία της θέσης. Η προκήρυξη αναρτάται στον 
πίνακα ανακοινώσεων στην έδρα του Οργανισμού και 
η περίληψή της δημοσιεύεται σε δύο τουλάχιστον ημε¬ 
ρήσιες πολιτικές εφημερίδες πανελλήνιας κυκλοφορίας. 
Οι αιτήσεις και τα σχετικά δικαιολογητικά αποστέλ- 
λονται ταχυδρομικώς στη διεύθυνση της έδρας του 
Οργανισμού εντός της προβλεπόμενης στην προκή¬ 
ρυξη προθεσμίας, που δεν μπορεί να είναι μικρότερη 
από επτά εργάσιμες ημέρες. Την επομένη της λήξης 
της προαναφερόμενης προθεσμίας συνεδριάζει το Δ.Σ. 
που αποτελεί και την Επιτροπή Αξιολόγησης των υπο¬ 
ψηφίων. Η Επιτροπή Αξιολόγησης ελέγχει ποιοι από 
τους υποψηφίους πληρούν τις τυπικές προϋποθέσεις. 
Η Επιτροπή δύναται να καλεί τους υποψηφίους που 
πληρούν τις τυπικές προϋποθέσεις σε συνέντευξη, προς 
παροχή διασαφηνίσεων και περαιτέρω πληροφοριών και 
στη συνέχεια καταρτίζει τον πίνακα αξιολόγησης. Σε 
περίπτωση ισοψηφίας είναι δυνατή και η πρόσληψη των 
επιλαχόντων. Εάν για οποιοδήποτε λόγο δεν προσέλθει 
για πρόσληψη εντός της προθεσμίας που ορίζεται στην 
προκήρυξη ο επιλεγείς υποψήφιος, η Επιτροπή δύναται 
να καλεί προς πρόσληψη απευθείας τους επόμενους 
κατά σειρά στον πίνακα αξιολόγησης, χωρίς να επα¬ 
ναλαμβάνεται η προκήρυξη της θέσης. 

6. Η πλήρωση των θέσεων του προσωπικού υποστήρι¬ 
ξης μπορεί να γίνεται και με απόσπαση από υπηρεσίες 
και φορείς του κατά το άρθρο 1 παρ. 6 του ν. 1256/1982 
(ΦΕΚ Α' 65) δημόσιου τομέα, καθώς και από νομικά 
πρόσωπα ιδιωτικού δικαίου που εποπτεύονται από το 
Υπουργείο Πολιτισμού, κατά τα οριζόμενα στην παρά¬ 
γραφο 6 του άρθρου 12 του ν. 3390/2005 (ΦΕΚ Α' 233). 

7. Το προσωπικό που υπηρετεί σε επιμέρους Υπηρε¬ 
σιακές Μονάδες δύναται να μετακινείται με απόφαση 
του Προέδρου - Διευθύνοντος Συμβούλου, σε άλλες, 
ανάλογα με τις εκάστοτε ανάγκες του Οργανισμού και 
σύμφωνα με τις διατάξεις του παρόντος. 

Αρθρο 17 
Ειδικοί Σύμβουλοι 

Οι ειδικοί σύμβουλοι υπάγονται απευθείας στον Πρόε- 
δρο-Διευθύνοντα Σύμβουλο, ο οποίος τους αναθέτει και 
συγκεκριμένες κατά περίπτωση αρμοδιότητες σε σχέση 
με το αντικείμενο της ειδίκευσης τους, όπως αυτό ορί¬ 
ζεται από τον ιδρυτικό νόμο. Ο Πρόεδρος - Διευθύνων 
Σύμβουλος μπορεί να ορίζει για κάθε ειδικό σύμβουλο 
αν θα ενεργεί από κοινού με επιμέρους Τμήματα ή όχι. 
Σε κάθε περίπτωση ο ειδικός σύμβουλος αναφέρεται 
απευθείας στον Πρόεδρο-Διευθύνοντα Σύμβουλο. 

Αρθρο 18 

Αρμοδιότητες Νομικού Συμβούλου 

Ο Νομικός Σύμβουλος είναι αρμόδιος για τη νομική 
στήριξη του Οργανισμού, την παράσταση ενώπιον κάθε 
Δικαστηρίου ή Αρχής, καθώς και για την εκπροσώπηση 
του Οργανισμού στο εξωτερικό επί νομικών θεμάτων. 
Αρμοδιότητες του Νομικού Συμβούλου είναι ιδίως: 

α) η παροχή των αναγκαίων συμβουλών και γνωμο¬ 
δοτήσεων, 

β) η ενημέρωση των Υπηρεσιακών Μονάδων του Ορ¬ 
γανισμού επί των διατάξεων της νομοθεσίας και της 
νομολογίας σε κάθε θέμα, 

γ) η κατάρτιση και ο έλεγχος του κάθε είδους νομικού 
εγγράφου, 

δ) η τήρηση των αναγκαίων διαδικασιών και η νομική 
και δικαστική υποστήριξη του Οργανισμού, 
ε) η συμμετοχή και παροχή υποστήριξης στις κάθε 
είδους διαπραγματεύσεις που πραγματοποιεί ο Ορ¬ 
γανισμός, 

στ) η εισήγηση στον Πρόεδρο - Διευθύνοντα Σύμ¬ 
βουλο για ανάθεση νομικών υποθέσεων σε δικηγορικό 
γραφείο, σε περίπτωση που απαιτείται επιπλέον εξει- 
δικευμένη γνώση ή κατανομή του νομικού έργου λόγω 
όγκου εργασίας. 

Άρθρο 19 
Πόροι 

Για την εκπλήρωση των σκοπών του ο Οργανισμός 
χρηματοδοτείται από τον Κρατικό Προϋπολογισμό, κα¬ 
θώς και από: 

α) προγράμματα, επιχορηγήσεις, επιδοτήσεις της Ευ¬ 
ρωπαϊκής Ένωσης ή Διεθνών Οργανισμών, 
β) τα έσοδα που περιέρχονται στο Υπουργείο Πο¬ 
λιτισμού από τον Ειδικό Λογαριασμό Νο 234372/1 που 
συστήθηκε με την υπ’ αριθμ. 28055/31.5.2001 Κ.Υ.Α. (ΦΕΚ 
Β' 709) κατ’ εξουσιοδότηση του άρθρου 27 παρ. 4 του 
ν. 2843/2000 (ΦΕΚ Α' 219), 
γ) άλλες κρατικές επιχορηγήσεις, 
δ) δωρεές, κληροδοτήματα, ειδικούς λαχνούς (λα¬ 
χεία), 

ε) ιδιωτικές χορηγίες. 

Αρθρο 20 
Οικονομικό έτος 

Το οικονομικό έτος αρχίζει από την 1η Ιανουάριου και 
λήγει την 31η Δεκεμβρίου κάθε ημερολογιακού έτους. Ει¬ 
δικά το πρώτο οικονομικό έτος αρχίζει από τη σύσταση 
του Οργανισμού, δηλαδή από την 27.9.2005, ημερομηνία 
δημοσίευσης στην Εφημερίδα της Κυβερνήσεως του 
ιδρυτικού ν. 3390/2005 και λήγει την 31η Δεκεμβρίου 
2005. 

Αρθρο 21 
Προϋπολογισμός 

1. Η οικονομική διαχείριση του Οργανισμού ενεργείται 
με βάση το δικό του προϋπολογισμό εσόδων και εξό¬ 
δων. Ο Γ ενικός Προϋπολογισμός αποτελείται από τους 
παρακάτω επιμέρους προϋπολογισμούς: α) Προϋπολο¬ 
γισμός Εσόδων, β) Προϋπολογισμός Εξόδων, γ) Προϋπο- 
λογισμόςΈργων και Επενδύσεων. Στον προϋπολογισμό 
του Οργανισμού προσδιορίζονται όλα τα έσοδα και τα 
έξοδα, καθώς και τα πιο κάτω αποθεματικά: α) Τακτικό 
αποθεματικό, β) Έκτακτο αποθεματικά. 

2. Ο προϋπολογισμός καταρτίζεται από το Τμήμα Δι¬ 
οικητικής και Οικονομικής Υποστήριξης δύο μήνες πριν 
την έναρξη του οικονομικού έτους βάσει των προβλέ¬ 
ψεων που στηρίζονται σε στοιχεία, τα οποία βρίσκονται 
στη διάθεση του Τμήματος και προέρχονται από τις 
επιμέρους Υπηρεσιακές Μονάδες του Οργανισμού. Ο 
προϋπολογισμός εγκρίνεται από το Δ.Σ. μετά από ει¬ 
σήγηση του Προέδρου - Διευθύνοντος Συμβούλου ένα 
μήνα πριν την έναρξη του οικονομικού έτους. 


3. Προς διευκόλυνση της ενημέρωσης του προϋπο¬ 
λογισμού πρέπει στα οικεία Γραμμάτια Είσπραξης και 
Εντάλματα πληρωμής να σημειώνονται τα κεφάλαια και 
τα άρθρα του προϋπολογισμού, όπως και τα αντίστοιχα 
ποσά, στα οποία αφορούν οι λογιστικά απεικονιζόμενες 
σε αυτά πράξεις. 

Αρθρο 22 

Λογιστικά Βιβλία και Στοιχεία 

1. Τα κύρια και βοηθητικά λογιστικά βιβλία είναι τα 
εξής: 

- Βιβλίο Απογραφών και Ισολογισμών 

- Ημερολόγιο Ταμείο (εισπράξεων και πληρωμών) 

- Ημερολόγιο Διαφόρων Πράξεων (πράξεων που δεν 
είναι ταμειακές) 

- Γ ενικό Καθολικό 

- Αναλυτικά Καθολικά 

- Ισοζύγια Αναλυτικού και Γ ενικού Καθολικού 

- Βιβλίο Μητρώου Παγίων 

2. Στο βιβλίο Απογραφών και Ισολογισμών καταχω- 
ρείται στο τέλος κάθε χρήσης η απογραφή των περι¬ 
ουσιακών στοιχείων του Οργανισμού, οι απαιτήσεις, τα 
διαθέσιμα και οι υποχρεώσεις του. Η απογραφή και η 
αποτίμηση των περιουσιακών στοιχείων, απαιτήσεων, 
διαθέσιμων και υποχρεώσεων του Οργανισμού γίνεται 
με βάση τα άρθρα 27 και 28 του Κ.Β.Σ. (π.δ. 186/1992) 
όπως τροποποιήθηκε και ισχύει σήμερα. Στο βιβλίο 
Απογραφών και Ισολογισμών, πρέπει να καταχωρείται 
στο τέλος της χρήσης, εκτός από την απογραφή, ο 
Ισολογισμός, η κατάσταση του λογαριασμού της Γε¬ 
νικής Εκμετάλλευσης και η κατάσταση λογαριασμού 
Αποτελεσμάτων Χρήσεως. 

3. Στα ημερολόγια καταχωρούνται πρωτογενώς οι εγ¬ 
γραφές. Τα ημερολόγια Ταμείου και διαφόρων πράξεων 
μπορεί να ενοποιηθούν σε Γ ενικό Ημερολόγιο. 

4. Στο βιβλίο Μητρώου Παγίων καταχωρούνται αναλυ¬ 
τικά τα πάγια περιουσιακά στοιχεία, η παρακολούθηση 
των οποίων γίνεται κατά κατηγορία παγίων, σύμφωνα 
με το λογιστικό σχέδιο. Οι πληροφορίες που πρέπει να 
υπάρχουν είναι: κωδικός παγίου, ημερομηνία κτήσης, 
περιγραφή είδους, αξία κτήσης, βελτιώσεις, επεκτά¬ 
σεις, αποσβέσεις, υπόλογος. Επίσης, στο βιβλίο αυτό 
παρακολουθούνται αναλυτικά και οι αποσβέσεις κάθε 
πάγιου περιουσιακού στοιχείου. 

Άρθρο 23 

Θεώρηση των λογιστικών βιβλίων και στοιχείων 

Τα λογιστικά βιβλία και στοιχεία του Οργανισμού θεω¬ 
ρούνται από την αρμόδια Δημόσια Οικονομική Υπηρεσία 
(Δ.Ο.Υ.) της έδρας του Οργανισμού. 

Αρθρο 24 

Λογιστικό Σχέδιο - Μηχανογράφηση 

1. Γ ια την ενημέρωση των λογαριασμών ισχύει η βασική 
αρχή της ύπαρξης παραστατικού (δικαιολογητικού), δη¬ 
λαδή του αποδεικτικού πραγματοποίησης του εσόδου, 
εξόδου, είσπραξης ή πληρωμής, τιμολόγια, πιστωτικό 
σημείωμα, απόδειξη παροχής υπηρεσιών κ.λ.π. που προ- 
βλέπονται σε κάθε περίπτωση. 

2. Στους αναλυτικούς λογαριασμούς της τελευταί¬ 
ας βαθμίδας καταχωρούνται τα εξής τουλάχιστον ση¬ 
μεία: 

• Ο αύξων αριθμός του παραστατικού, με το οποίο 
γίνεται η λογιστικοποίηση και καταχώρηση στο λογα¬ 
ριασμό αυτό του σχετικού ποσού. 

• Σύντομη αιτιολογία για την εγγραφή, δηλαδή για 
κάθε ποσό που καταχωρείται στη χρέωση ή στην πί¬ 
στωση του λογαριασμού. 

Στους αναλυτικούς λογαριασμούς της τελευταίας 
βαθμίδας είναι υποχρεωτική η τήρηση αναλυτικών με¬ 
ρίδων σε καρτέλες. 

3. Οι λογαριασμοί της προτελευταίας βαθμίδας, μπο¬ 
ρούν να ενημερώνονται μόνο με τη συνολική κίνηση 
τόσο της χρέωσης όσο και της πίστωσης, των αντίστοι¬ 
χων λογαριασμών της τελευταίας βαθμίδας (αναλυτι¬ 
κών), με την προϋπόθεση ότι οι αναλυτικοί λογαριασμοί 
θα ενημερώνονται στο τέλος κάθε μήνα. 

Άρθρο 25 

Πληρωμές - Δικαιολογητικά 

1. Για κάθε πληρωμή εκδίδεται από το Τμήμα Διοικητι¬ 
κής και Οικονομικής Υποστήριξης Ένταλμα Πληρωμής. Οι 
πληρωμές γίνονται εφόσον υπάρχουν τα στοιχεία που 
προβλέπονται, σε κάθε περίπτωση από τον παρόντα 
Κανονισμό και από τον Κώδικα Βιβλίων και Στοιχεί¬ 
ων (Δελτία αποστολής, Τιμολόγια, Τιμολόγια Παροχής 
Υπηρεσιών, Απόδειξη δαπάνης κλπ.). Την ευθύνη της 
πληρότητας, νομιμότητας και εγκυρότητας των δικαι- 
ολογητικών έχει το Τμήμα Διοικητικής και Οικονομικής 
Υποστήριξης. 

2. Σε κάθε χρηματικό ένταλμα επισυνάπτονται με 
ευθύνη του εκδότη (Λογιστήριο) όλα τα απαραίτητα 
δικαιολογητικά. Οι πληρωμές γίνονται με επιταγές ή 
μετρητά. Με την έκδοση επιταγής πρέπει να κρατείται 
αντίγραφο της επιταγής, το οποίο θα επισυνάπτεται 
στο Ένταλμα Πληρωμής. Στις επιταγές πρέπει να ανα¬ 
γράφεται πάντα το όνομα του δικαιούχου και σε καμία 
περίπτωση τρίτου προς τη συναλλαγή προσώπου. 

Άρθρο 26 

Υπόλογος - Διατάκτης 

1. Κύριος Διατάκτης των δαπανών είναι ο Πρόεδρος- 
Διευθύνων Σύμβουλος. Με απόφαση του Προέδρου- Δι- 
ευθύνοντος Συμβούλου καθορίζονται και καταβάλλονται 
στους μεταβαίνοντες για υπηρεσία εκτός έδρας η ημε¬ 
ρήσια αποζημίωση εκτός έδρας, καθώς και τα έξοδα 
μετακίνησης και διαμονής. 

2. Υπεύθυνος για τη χρηματική διαχείριση είναι ο ορι- 
σθείς από τον Πρόεδρο - Διευθύνοντα Σύμβουλο Υπόλο¬ 
γος, Προϊστάμενος του Τμήματος Διοικητικής και Οικο¬ 
νομικής Υποστήριξης ή ο αναπληρωτής του. Ο Υπόλογος 
νομιμοποιείται να κάνει αναλήψεις και πληρωμές. 

Άρθρο 27 

Γραμμάτιο Είσπραξης 

1. Το Γ ραμμάτιο Είσπραξης εκδίδεται από το Τμήμα Δι¬ 
οικητικής και Οικονομικής Υποστήριξης (Λογιστήριο) εις 
τριπλούν (3πλουν). Τα Γραμμάτια Είσπραξης πρέπει να 
είναι προαριθμημένα. Το πρωτότυπο Είσπραξης πρέπει 
να είναι προαριθμημένο. Το πρωτότυπο του Γραμματίου 
Είσπραξης, προορίζεται για το ταμείο και στη συνέχεια 
παραδίδεται στο Λογιστήριο. 

2. Στο Γ ραμμάτιο Είσπραξης αναγράφονται τα στοι¬ 
χεία του Φορέα από τον οποίο πραγματοποιείται η εί¬ 
σπραξη, σύντομη αλλά σαφής αιτιολογία της είσπραξης 
και το συνολικό ποσό αριθμητικά και ολογράφως. Τ ο 
Γ ραμμάτιο Είσπραξης υπογράφεται από αυτόν που το 
εξέδωσε (Λογιστήριο). 


3. Το Γ ραμμάτιο Είσπραξης υπογράφεται υποχρεωτικά 
από αυτόν που καταβάλλει τα χρήματα και σφραγίζεται 
και υπογράφεται από τον ταμία του Οργανισμού με 
σφραγίδα και ημερομηνία. Με τη σφραγίδα αυτή θα 
ακυρώνει και όλα τα επισυναπτόμενα δικαιολογητικά, 
τόσο στα Γραμμάτια Είσπραξης όσο και στα Εντάλματα 
Πληρωμής. 

4. Στο Γ ραμμάτιο Είσπραξης σημειώνονται, σε ιδιαίτε¬ 
ρη θέση, τα επισυ-ναπτόμενα δικαιολογητικά. Το πρώ¬ 
το αντίγραφο του Γ ραμματίου Είσπραξης παραδίδεται 
στον καταβάλλοντα το χρηματικό ποσό, ως απόδειξη 
είσπραξης. Μετά από αυτό τα Γραμμάτια Είσπραξης 
αρχειοθετούνται από το Λογιστήριο κατά απόλυτη 
αριθμητική σειρά. 

Άρθρο 28 

Εντάλματα Πληρωμής 

1. Το Ένταλμα Πληρωμής εκδίδεται από το Τμήμα Δι¬ 
οικητικής και Οικονομικής Υποστήριξης (Λογιστήριο) εις 
τριπλούν (3πλουν). Τα Εντάλματα Πληρωμής πρέπει να 
είναι προαριθμημένα. Το πρωτότυπο του Εντάλματος 
Πληρωμής, προορίζεται για το ταμείο και στη συνέχεια 
παραδίδεται στο Λογιστήριο. 

2. Στο Ένταλμα Πληρωμής αναγράφονται τα στοι¬ 
χεία του προσώπου προς το οποίο γίνεται η πληρωμή, 
σύντομη αλλά σαφής αιτιολογία της πληρωμής και το 
συνολικό ποσό αριθμητικά και ολογράφως. 

3. Το Ένταλμα Πληρωμής υπογράφεται από τον Πρό¬ 
εδρο- Διευθύνοντα Σύμβουλο και για την εκτέλεσή του 
συνυπογράφεται από τον Προϊστάμενο του Τμήματος 
Διοικητικής και Οικονομικής Υποστήριξης. Επίσης τίθε¬ 
ται και η ημερομηνία έκδοσης του. 

4. Το Ένταλμα Πληρωμής εκτελείται από τον ταμία, 
ο οποίος σημειώνει την ημερομηνία πληρωμής, σφρα¬ 
γίζει και υπογράφει το Ένταλμα, αφού προηγουμένως 
βεβαιωθεί ότι έχει υπογράψει, ως λαβών, το πρόσωπο 
το οποίο αναφέρεται στο Ένταλμα Πληρωμής, αλλά 
και ότι υπάρχουν υπογραφές των αναφερομένων στην 
προηγούμενη παράγραφο. 

5. Σε ιδιαίτερη θέση του Εντάλματος Πληρωμής 
σημειώνονται τα επισυναπτόμενα δικαιολογητικά. Τα 
πρωτότυπα Εντάλματα Πληρωμής μαζί με τα συνημ¬ 
μένα σε αυτά δικαιολογητικά αρχειοθετούνται από 
το Λογιστήριο κατά την ημερομηνία της πραγματικής 
πληρωμής τους. Το δεύτερο αντίγραφο παραμένει στο 
στέλεχος. 

Αρθρο 29 

Απολογισμός - Ισολογισμός 

1. Ο Οργανισμός καταρτίζει στο τέλος κάθε οικονο¬ 
μικού έτους τον ισολογισμό, τα αποτελέσματα χρήσης, 
καθώς και τον απολογισμό. Με τη λήξη του οικονομι¬ 
κού έτους κλείνονται οι ετήσιοι λογαριασμοί, γίνεται 
η απογραφή της περιουσίας του Οργανισμού και συ- 
ντάσσεται ο ισολογισμός, ο απολογισμός, τα αποτε¬ 
λέσματα χρήσεως, η κατάσταση λογαριασμού γενικής 
εκμετάλλευσης και το προσάρτημα. Στο προσάρτημα 
δίνονται πρόσθετες πληροφορίες και επεξηγήσεις για 
τον ισολογισμό και τα αποτελέσματα χρήσεως. 

2. Ο ισολογισμός και ο απολογισμός υπογράφονται 
από τον Πρόεδρο -Διευθύνοντα Σύμβουλο. Ο ισολογι¬ 
σμός και ο απολογισμός συνοδεύονται από αναλυτική 
έκθεση πεπραγμένων, που εγκρίνεται από το Δ.Σ. και 
περιλαμβάνει αιτιολόγηση των λογαριασμών και ανά¬ 
λυση των εσόδων και εξόδων, των αποτελεσμάτων της 

χρήσης και της δημιουργίας των αποθεματικών. Στον 
απολογισμό απεικονίζονται ο βαθμός της επιτυχίας των 
διαφόρων προβλέψεων του προϋπολογισμού στο ίδιο 
διάστημα. 

Άρθρο 30 

Έλεγχος 

Στο τέλος κάθε έτους ο Οργανισμός υποβάλλει στον 
Υπουργό Πολιτισμού απολογισμό, ισολογισμό και έκ¬ 
θεση πεπραγμένων. Ο Υπουργός Πολιτισμού μπορεί να 
ζητήσει τον έλεγχο της νομιμότητας της διαχείρισης 
κάθε χρήσης από Ορκωτούς Ελεγκτές. 

Άρθρο 31 
Έναρξη ισχύος 

Η ισχύς του παρόντος αρχίζει από τη δημοσίευσή 
του στην Εφημερίδα της Κυβερνήσεως. Διαδικασίες, οι 


οποίες κατά την έναρξη ισχύος του παρόντος έχουν ήδη 
ολοκληρωθεί παραμένουν έγκυρες, εφόσον δεν έρχο¬ 
νται σε αντίθεση με τον παρόντα Κανονισμό. Διαδικα¬ 
σίες, οι οποίες κατά την έναρξη ισχύος του παρόντος 
είναι εκκρεμείς, παραμένουν έγκυρες στο βαθμό που 
είναι σύμφωνες με το πνεύμα του παρόντος Κανονισμού, 
για την εξακολούθηση όμως και ολοκλήρωση αυτών 
εφαρμόζεται ο παρών Κανονισμός από την έναρξη ισχύ¬ 
ος του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2005 

Η ΑΝΑΠΛΗΡΩΤΡΙΑ ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 

